KOMISIJOS REGLAMENTAS (EB) Nr. 2002/2005
2005 m. gruodžio 8 d.
pataisantis Reglamentus (EB) Nr. 1735/2005, (EB) Nr. 1740/2005 ir (EB) Nr. 1750/2005, nustatančius kai kurių vaisių ir daržovių standartines importo vertes, kad būtų galima nustatyti įvežimo kainą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 21 d. Komisijos reglamentą (EB) Nr. 3223/94, nustatantį išsamias taisykles dėl importo tvarkos vaisiams ir daržovėms taikymo (1), ypač jo 4 straipsnio 1 dalį,
kadangi:
(1)
Komisijos reglamentais (EB) Nr. 1735/2005 (2), (EB) Nr. 1740/2005 (3) ir (EB) Nr. 1750/2005 (4), buvo nustatytos kai kurių vaisių ir daržovių standartinės importo vertės, kad būtų galima nustatyti įvežimo kainą.
(2)
Atlikus patikrinimą, buvo nustatyta, kad tų reglamentų prieduose padaryta klaidų. Todėl reikia ištaisyti tuos reglamentus.
(3)
Reglamento (EB) Nr. 3223/94 4 straipsnio 3 dalyje numatyta, kad jeigu tam tikros kilmės produktui nėra nustatyta jokia standartinė importo vertė, taikomas standartinių importo verčių, galiojančių tam produktui, vidurkis. Todėl, jei keičiasi viena iš standartinių importo verčių, reikia ištaisyti ir jų vidurkį.
(4)
Suinteresuotasis asmuo turi paprašyti taikyti ištaisytą standartinę importo vertę tam, kad jis atgaline data nepatirtų neigiamų pasekmių,
PRIĖMĖ ŠĮ REGLAMENTĄ:
1 straipsnis
Kai kuriems produktams taikomos standartinės importo vertės, nurodytos Reglamentų (EB) Nr. 1735/2005, (EB) Nr. 1740/2005 ir (EB) Nr. 1750/2005 prieduose, pakeičiamos priedo lentelėje nurodytomis standartinėmis importo vertėmis.
2 straipsnis
Suinteresuotojo asmens prašymu muitinės įstaiga, kuri užregistravo importo operaciją, grąžina dalį sumokėtų muitų už iš atitinkamų trečiųjų šalių įvežtus produktus, išleistus į laisvą apyvartą per laikotarpį, kuriuo taikomi pataisyti reglamentai. Prašymai grąžinti dalį muitų turi būti pateikti ne vėliau kaip paskutinę trečio mėnesio nuo šio reglamento įsigaliojimo dieną kartu su tų importuotų prekių išleidimo į laisvą apyvartą deklaracija.
3 straipsnis
Šis reglamentas įsigalioja 2005 m. gruodžio 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 8 d.